
62 DR.30.11.2006 

 

 Yang akhir sekali saya sangat menghayati Tuan Pengerusi dan Yang 
Berhormat Menteri mengenai bakat-bakat anak bangsa kita yang boleh sampai ke taraf 
dunia seperti dalam bidang badminton ataupun bulu tangkis begitu juga dalam bidang 
squash, Nicole David. Saya ingin bertanya sebenarnya watak-watak yang terkenal 
seperti Roslin, Hafiz dalam bidang badminton yang bertaraf dunia ini, bagaimanakah, 
apakah insentif yang diberikan kepada mereka sebab saya dapati mereka ini naik turun.  
Saya dapat berinteraksi dengan keluarganya baru-baru ini dan saya dapati tidak ada 
satu security dengan izin, bagi masa depan mereka kalau mereka menumpukan 
kepada bidang itu. 

 Oleh sebab itulah saya sangat berharap supaya ada agenda khusus supaya 
mereka ini dapat diberikan insentif dan mereka dapat berikan bantuan. Saya hendak 
beri contoh akhir sekali Bambang Pamungkas, waktu dia berada di Selangor 
pendapatan bulanannya RM20,000 sebulan. Saya difahamkan sekarang ini Hafiz itu 
saya rasa mendapat elaun sehingga Doha ini dalam RM2,500 dan sewa rumah di 
Kuala Lumpur, RM1000. Jadi bagaimanakah insentif yang harus kita berikan kepada 
mereka? Terima kasih Yang Berhormat bagi Sabak Bernam menyokong. 

 Tuan Pengerusi [Datuk Dr. Yusof bin Yacob]:  Yang Berhormat bagi Kuala 
Langat selepas itu Yang Berhormat bagi Kuala Terengganu, Yang Berhormat bagi 
Ketereh selepas itu kementerian menjawab. 

4.02 ptg. 

 Dato' Dr. Haji Shafie bin Haji Mohd. Salleh [Kuala Langat]: Terima kasih 
Yang Berhormat Tuan Pengerusi. Pertamanya tentang Butiran 030200 iaitu IKBN.  
Dalam Rancangan Malaysia Kelapan, IKBN akan didirikan di Kuala Langat dan kita 
harapkan dalam Rancangan Malaysia Kesembilan, perkara ini akan diteruskan.  Butiran 
040500 - Memperkasakan Tenaga Muda. Saya dengan ini mengucapkan ribuan terima 
kasih kepada Yang Berhormat Menteri kerana telah memberi banyak bantuan 
terutamanya tentang aktiviti-aktiviti yang diselenggarakan oleh pengakap, pertamanya 
extreme challenge yang telah kita adakan di Johor, ini merentasi kumpulan etnik. 

 Seperti mana yang dikatakan oleh Yang Berhormat bagi Tebrau tadi saya 
ingin menyangkal bahawa dalam scout kita ada semua bangsa tidak kira agama dan 
tidak kira bangsa.  Yang keduanya, Jambori Negeri Sembilan nanti akan diadakan pada 
19 Disember dan saya berharap Yang Berhormat Menteri sudi menutup jambori ini.  
Kita ada bengkel-bengkel kepimpinan yang banyak telah membantu kita daripada 
peruntukan yang telah diberi oleh kementerian.  Terima kasih. 

 Tuan Pengerusi [Datuk Dr. Yusof bin Yacob]:  Yang Berhormat bagi Kuala 
Terengganu. 

4.03 ptg.  

 Dato' Razali bin Ismail [Kuala Terengganu]:  Tuan Pengerusi, Butiran 02000 
-  Pembangunan Sukan.  Saya hendak tanya kepada Yang Berhormat Menteri di mana 
perginya pasukan taekwando dalam senarai atlet-atlet dalam sukan Asia di Doha ini.  
Sebab saya pernah bertanya dalam sesi yang lalu mengatakan saya mendapat 
jawapan secara bertulis bahawa akan ada penyertaan daripada pasukan taekwando 
untuk menyertai temasya sukan Asia ini, tetapi sekarang nampaknya tidak ada. Saya 
maklum bahawa pasukan taekwando sedang menghadapi satu kemelut apabila MTA 
telah digantung tetapi jawapan yang diberi bahawa melalui Majlis Olimpik Malaysia 
akan terdapat dan hadir penyertaan ini dan rekod Persatuan Taekwondo menunjukkan 
bahawa kita pernah mencatat pingat-pingat yang cukup cemerlang. 

 Saya juga hendak bertanya bahawa ada siaran ataupun surat daripada 
Suruhanjaya Sukan kepada pengarah-pengarah Jabatan Pelajaran Negeri 
memberitahu jangan menyertai terlibat dalam kegiatan-kegiatan persatuan peringkat 
negeri. Sedangkan persatuan peringkat negeri tidak terlibat dalam penggantungan 
seperti mana yang berlaku kepada MTA ataupun Malaysian Taekwando Association.  
Ini menimbulkan kekalutan dan kekeliruan di kalangan ibu bapa dan sekolah-sekolah 
sekarang pun sudah seolah-olah menganggap sepi dengan kegiatan taekwando ini 
sedangkan dia mempunyai satu potensi yang cukup hebat. Dan ini adalah merupakan 
satu gangguan sedangkan pewujudan Suruhanjaya Sukan itu adalah untuk memastikan 
kelancaran kegiatan Persatuan Taekwando dan kegiatan-kegiatan taekwando ini. 



Yang akhir sekali saya sangat menghayati Tuan Pengerusi dan Yang Berhormat Menteri mengenai bakat-bakat anak bangsa kita yang boleh sampai ke taraf dunia seperti dalam bidang badminton ataupun bulu tangkis begitu juga dalam bidang squash, Nicole David. Saya ingin bertanya sebenarnya watak-watak yang terkenal seperti Roslin, Hafiz dalam bidang badminton yang bertaraf dunia ini, bagaimanakah, apakah insentif yang diberikan kepada mereka sebab saya dapati mereka ini naik turun. Saya dapat berinteraksi dengan keluarganya baru-baru ini dan saya dapati tidak ada satu security dengan izin, bagi masa depan mereka kalau mereka menumpukan kepada bidang itu. Oleh sebab itulah saya sangat berharap supaya ada agenda khusus supaya mereka ini dapat diberikan insentif dan mereka dapat berikan bantuan. Saya hendak beri contoh akhir sekali Bambang Pamungkas, waktu dia berada di Selangor pendapatan bulanannya RM20,000 sebulan. Saya difahamkan sekarang ini Hafiz itu saya rasa mendapat elaun sehingga Doha ini dalam RM2,500 dan sewa rumah di Kuala Lumpur, RM1000. Jadi bagaimanakah insentif yang harus kita berikan kepada mereka? Terima kasih Yang Berhormat bagi Sabak Bernam menyokong. Tuan Pengerusi [Datuk Dr. Yusof bin Yacob]: Yang Berhormat bagi Kuala Langat selepas itu Yang Berhormat bagi Kuala Terengganu, Yang Berhormat bagi Ketereh selepas itu kementerian menjawab. 4.02 ptg. Dato' Dr. Haji Shafie bin Haji Mohd. Salleh [Kuala Langat]: Terima kasih Yang Berhormat Tuan Pengerusi. Pertamanya tentang Butiran 030200 iaitu IKBN. Dalam Rancangan Malaysia Kelapan, IKBN akan didirikan di Kuala Langat dan kita harapkan dalam Rancangan Malaysia Kesembilan, perkara ini akan diteruskan. Butiran 040500- Memperkasakan Tenaga Muda. Saya dengan ini mengucapkan ribuan terima kasih kepada Yang Berhormat Menteri kerana telah memberi banyak bantuan terutamanya tentang aktiviti-aktiviti yang diselenggarakan oleh pengakap, pertamanya extreme challenge yang telah kita adakan di Johor, ini merentasi kumpulan etnik. Seperti mana yang dikatakan oleh Yang Berhormat bagi Tebrau tadi saya ingin menyangkal bahawa dalam scout kita ada semua bangsa tidak kira agama dan tidak kira bangsa. Yang keduanya, Jambori Negeri Sembilan nanti akan diadakan pada 19 Disember dan saya berharap Yang Berhormat Menteri sudi menutup jambori ini. Kita ada bengkel-bengkel kepimpinan yang banyak telah membantu kita daripada peruntukan yang telah diberi oleh kementerian. Terima kasih. Tuan Pengerusi [Datuk Dr. Yusof bin Yacob]: Yang Berhormat bagi Kuala Terengganu. 4.03 ptg. Dato' Razali bin Ismail [Kuala Terengganu]: Tuan Pengerusi, Butiran 02000 - Pembangunan Sukan. Saya hendak tanya kepada Yang Berhormat Menteri di mana perginya pasukan taekwando dalam senarai atlet-atlet dalam sukan Asia di Doha ini. Sebab saya pernah bertanya dalam sesi yang lalu mengatakan saya mendapat jawapan secara bertulis bahawa akan ada penyertaan daripada pasukan taekwando untuk menyertai temasya sukan Asia ini, tetapi sekarang nampaknya tidak ada. Saya maklum bahawa pasukan taekwando sedang menghadapi satu kemelut apabila MTA telah digantung tetapi jawapan yang diberi bahawa melalui Majlis Olimpik Malaysia akan terdapat dan hadir penyertaan ini dan rekod Persatuan Taekwondo menunjukkan bahawa kita pernah mencatat pingat-pingat yang cukup cemerlang. Saya juga hendak bertanya bahawa ada siaran ataupun surat daripada Suruhanjaya Sukan kepada pengarah-pengarah Jabatan Pelajaran Negeri memberitahu jangan menyertai terlibat dalam kegiatan-kegiatan persatuan peringkat negeri. Sedangkan persatuan peringkat negeri tidak terlibat dalam penggantungan seperti mana yang berlaku kepada MTA ataupun Malaysian Taekwando Association. Ini menimbulkan kekalutan dan kekeliruan di kalangan ibu bapa dan sekolah-sekolah sekarang pun sudah seolah-olah menganggap sepi dengan kegiatan taekwando ini sedangkan dia mempunyai satu potensi yang cukup hebat. Dan ini adalah merupakan satu gangguan sedangkan pewujudan Suruhanjaya Sukan itu adalah untuk memastikan kelancaran kegiatan Persatuan Taekwando dan kegiatan-kegiatan taekwando ini.